**Εξωτερική Συνεργάτης του Τμήματος:**

**Αιμιλία Βάλβη: Θεατρολόγος-Ηθοποιός**

**Βιογραφικό Σημείωμα**

Η Αιμιλία Βάλβη είναι αριστούχος απόφοιτη του Τμήματος Θεατρικών Σπουδών του Ε.Κ.Π.Α. και της Δραματικής Σχολής Σύγχρονου Θεάτρου Αθήνας Γ.Κιμούλη. Παρακολούθησε το πενταετές Εργαστήριο Φωνητικής Τέχνης του Σπύρου Σακκά, και τρία χρόνια το Σύστημα Φωνής της Μίρκας Γιεμεντζάκη. Έχει παρακολουθήσει επίσης μαθήματα παραδοσιακών κρουστών και ρυθμού στο Λύκειο Ελληνίδων με τον Μιχάλη Κλαπάκη και μαθήματα Ρυθμικής με τη Σοφία Σπυράτου. Στο θέατρο έχει συνεργαστεί ως ηθοποιός με τους σκηνοθέτες : Αντώνη Αντύπα, Βαγγέλη Θεοδωρόπουλο, Ταμίλλα Κουλίεβα, Ελένη Γεωργοπούλου, Γιάννη Λεοντάρη κ.α. Έχει βραβευτεί από την Ένωση Θεατρικών Κριτικών για την παράσταση « Κοραή 4 – Προσβάσιμος χώρος » με την ομάδα της « Θεατρική Εταιρεία Πόλις »

**Πρόταση συνεργασίας από Αιμιλία Βάλβη: η συνεργασία που προτείνεται** είναιστο πλαίσιο του μαθήματος **ΥΠΟΚΡΙΤΙΚΗ Ι** , με υπεύθυνο Καθηγητή τον κ. Γιάννη Λεοντάρη. Στο συγκεκριμένο μάθημα θα διδαχτούν οι φοιτητές κείμενα από :

1. **Τα *« Σονέτα »* του Σάιξπηρ (σε μετάφραση Διονύση Καψάλη)**
2. **Γυναικείους μονολόγους από το έργο της Μαρίας Τσιμά «e-xit».**

Στόχος του μαθήματος είναι η εξάσκηση των φοιτητών στη διαχείριση του θεατρικού λόγου με έμφαση στις εξής κατευθύνσεις: επεξεργασία της λέξης ως ελάχιστης νοηματικής μονάδας του κειμένου, διαχείριση της ηχητικής και ρυθμικής αξίας λέξεων και φράσεων, στίξη, απεύθυνση, κατανόηση των νοηματικών επιπέδων του κειμένου. Τελικός στόχος, στο τέλος του εξαμήνου οι φοιτητές να είναι σε θέση να διαχειρίζονται το κείμενο ως όχημα επικοινωνίας με τον συμπαίκτη τους και τον θεατή.

Στο πλαίσιο του ανωτέρω μαθήματος, προτείνεται αφιλοκερδώς από τη θεατρολόγο-ηθοποιό κα Αιμιλία Βάλβη, προς τους φοιτητές του Τμήματος, η διοργάνωση σεμιναρίου-εργαστηρίου με τίτλο ***«ΒΑΣΙΚΕΣ ΑΡΧΕΣ ΦΩΝΗΤΙΚΗΣ ΕΚΦΡΑΣΗΣ»,*** για τους φοιτητές του Τμήματος,το οποίο θα διαρκεί μία ώρα, θα πραγματοποιείται σε επιπλέον ώρες από αυτές του μαθήματος του κ. Λεοντάρη και η διάρκειά του θα είναι (12) δώδεκα εβδομάδες.

Το σεμινάριο έχει σκοπό την κατάκτηση φασικών τεχνικών φωνητικής έκφρασης και θα περιέχει ασκήσεις αναπνοής, διερεύνηση των « ηχείων », φωνητικές ασκήσεις και μουσικοθεατρικές ασκήσεις εξερεύνησης εκφραστικών πεδίων.

Κάθε διδακτική ενότητα θα ξεκινά με το σεμινάριο, το οποίο πέρα από την δουλειά για την τεχνική κατάρτιση των φοιτητών θα λειτουργεί και ως φωνητικό « ζέσταμα » / προετοιμασία για την πρόβα.